Առողջապահության համաշխարհային կազմակերպության տվյալներով` աշխարհի կանանց միայն 10 տոկոսն է աննկատ և առանց լուրջ խնդիրների տանում կլիմաքսի շրջանը: Մասնագետները խորհուրդ են տալիս այս ֆիզիոլոգիական երևույթին վերաբերվել նորմալ և արհեստական միջոցներով չբարդացնել այն: Գայանե Ավագյանի խոսքով` Հայաստանում կանայք հաճախ դիմում են բժշկին, ֆիտոթերապեվտիկ (բուսաբուժական) կուրս անցնելու համար, որը, սակայն, մասնագետի խոսքով, 5 տարուց ավել կիրառման դեպքում ավելացնում է արգանդի քաղցկեղի առաջացման հավանականությունը: